Murat Šuvalić
Murat Šuvalić (10. februar 1897. Bosanska Krupa - 18. mart 1936. Bosanska Krupa) je bio bosanskohercegovački književnik - pjesnik, pripovjedač, satiričar i publicist. Književnim radom se bavio relativno kratko, od 1928. do svoje smrti 1936. godine. Bio je saradnik listova Novi Behar, Napredak, Islamski svijet, Hikjmet, Obzor, i drugi. Ukupno je objavio oko pedeset radova. Njegov prvi objavljeni tekst je bio "Selenje bosanskohercegovačkih muslimana u Tursku", sa podnaslovom "Apel iz Bosanske Krupe", u Novom Beharu br. 2. za 1928./29. godinu. Posljednji tekst, "Lucin zavjet", objavljen je u Napretkovom kalendaru 1936. godine.